  Туспуктэм: сайтысь скриншот Наталия Сильвестрова Удмуртиын Россиын кылдытэм «РУвики» онлайн-энциклопедия ужаны кутскиз. Отын анай кылъёсын нимысьтыз люкет радъямын, кытын Россиын улӥсь калыкъёс гожтэмъёсты ас кылынызы лыдӟыны быгатозы. Со сярысь волонтёръёслэн «Иднакар»трос кыло издательствозы ивортӥз. Али онлайн-энциклопедия бета-версиын лэземын, ар ӵоже чаклам улсын отчы воштӥськонъёс пырозы на. «Википедиен» ӵошатыса, татысь гожъямъёсты ӧнер редакторъёс эскерылозы, пусйиз «РУвики» онлайн-энциклопедилэн кылдытӥсез Владимир Медейко. Уж мылкыд карисьёслэн (пользовательёслэн) юрттэмзы но редакцилэн тыршемез улсын радъяськоз. «РУвики» озьы ик Башкортостанын, Татарстанын но мукет улосъёсын ужзэ мытӥз. Удмурт кыллы сӥзем люкетлэсь интерфейссэ берыктон ужъёс йылпумъясько ни. Тегъёс: Технологиос Тодос Удмуртия  